Exqrch/javanese-Komodo-pixelgpt huggingface dataset:
Perpustakaan Vatikan dadi gedhé amarga Paus Nikolas V tuku turahan saka perpustakaan kekaisaran Konstantinopel
Ing abad 21, perpustakaan duwé luwih saka 80.000 arsip manuskrip ing basa Latin lan Yunani
Perpustakaan Vatikan mapan ana ing njero Istana Apostolik lan para dhayoh bisa lumebu perpustakaan liwat gedhung Beldevere (Cortile del Belvedere)
Nalika Paus Sixtus V (1585-1590) dhawuh supaya wangunan perpustakaan diambakaké lan ngadegaké wangunan anyar perpustakaan
Paus Sixtus ngadegaké wangunan telung tingkat ing sabrang Cortile del Belvedere
Ing ngisor undhak-undhakan gedhé ana patung Hippolytus kang mapan ana ing ngarep lawang aula kanggo lumebu ing La Galea
Ing ngisor uga ana papan kanggo nyimpen manuskrip, ya iku ing njero ruwang papirus
Ing tingkat siji perpustakaan, kasimpen laboratorium rèstorasi lan ing tingkat loro nyimpen arsip-arsip foto
Perpustakaan Vatikan duwé rak kang dawané 42 kilomèter (26 mil)
Taun 2007, Perpustakaan Vatikan ditutup kabèh amarga gedhung perpustakaan didandani suwéné 3 taun lan dibuka manèh ing 20 Sèptèmber 2010
Ing Sala di Consultazione utawa papan kanggo nyimpen rujukan utama ing Perpustakaan Vatikan ana patung Thomas Aquinas kang dipahat déning Cesare Aureli
Patung Thomas Aquinas uga ngadeg ana ing ngisor lawang kanggo lumebu ing Universitas Kepausan St Thomas Aquinas, Angelicum
Kolèksi paling tuwa kang ana ing perpustakaan ya iku dokumen kang asalé saka abad kapisan
Perpustakaan Vatikan mulané diadegaké dadi perpustakaan manuskrip
Saiki perpustakaan nyimpen cacahé 75.000 manuskrip lan luwih saka 1,1 yuta buku cithak, lan 8500 "inacubula" (buku kang dicithak ing Éropa sadurungé taun 1501)
Arsip rahasia kang kasimpen ing Vatikan dipisah saka perpustakaan wiwit abad 17
Salah sijining kolèksi perpustakaan kang paling misuwur ya iku "Codex Vaticanus", ya iku manuskrip kitab suci kang pepak lan kalebu manuskrip paling tuwa
Sajarah Rahasia Procopius uga ditemokaké ing njero perpustakaan lan dibabar ing taun 1623
Perpustakaan Vatikan uga nyimpen 330.000 koin lan medali Yunani, Romawi, lan kepausan.
Orbit Orbit minangka lintasan lengkungan gravitasi sing ngemot obyek, kayata lintasan planèt ing sekitar lintang utawa satelit alami ing saubenging planèt
Biasané, orbit nuduhaké lintasan sing mbaleni kanthi rutin, sanajan bisa uga nuduhaké lintasan sing ora mbaleni
Kanthi cedhak, planèt lan satelit ngetutaké orbit elips, kanthi pusat massa di orbit ing titik fokus elips, kaya sing dijelasaké karo ukum Kepler babagan gerakan planèt
Kanggo umumé kahanan, gerakan orbit cukup cedhak karo mekanik Newton, sing nerangaké gravitasi minangka kekuwatan sing netepi ukum kuwalik-kuadrat
Nanging, Albert Einstein ing teori umum relativitas, kang dadi sumber gravitasi minangka amarga lengkungan ruang wektu, mawa orbit ngisor geodesi, mewéhi pitungan luwih akurat lan pangerten saka mekanika pas gerakan orbit
Secara historis, gerakan sing jelas saka planèt-planèt kasebut diterangaké dening para filsuf Eropa lan Arab nggunakaké ide bidang langit
Model iki nggambaraké anané bola utawa cincin obah sing sampurna sing dipasang ing lintang lan planèt
Langit kasebut kayané tetep adoh saka gerakan bola, lan dikembangaké tanpa ngerti babagan gravitasi
Sawise gerakan planèt diukur kanthi luwih akurat, mekanisme teoritis kayata "deferent lan epicycle" ditambahaké
Sanajan model kasebut bisa kanthi prédhiksi posisi planèt ing langit kanthi akurat, luwih akéh epikal sing dibutuhaké amarga pangukurané luwih akurat, mula model kasebut saya angel digunakaké
Wiwitané geosentris, iki diowahi dening Copernicus kanggo nyelehaké Srengege ing tengah kanggo mbantu nyederhanakaké model kasebut
Model kasebut nantang ditantang sajrone abad kaping 16, amarga komet diamati ngliwati bidang
Dhasar pangerten modern babagan orbit pisanan dirumusaké dening Johannes Kepler sing asile dirangkum ing telung ukum babagan gerakan planèt
Kaping pisanan, dhewéke nemokaké manawa orbit planèt ing Tata Surya kita elips, dudu bunder (utawa episiklik ), kaya sing sadurunge diyakini, lan srengege ora ana ing tengah orbit, nanging ing sak fokus
Kapindho, dhewéke nemokaké manawa kacepetan orbit saben planèt ora tetep, kaya sing wis dipikiraké sadurunge, nanging luwih cepet gumantung saka jarak planèt saka srengege
Katelu, Kepler nemokaké hubungan universal antarané sifat orbit ing kabeh planèt sing ngubengi Srengenge
Ing planèt, jarak saka srengenge sebanding karo lintasan suwewé orbit
Contone Jupiter lan Venus, udakara 5.2 lan 0.723 AU adoh saka srengenge, periode orbit kasebut udakara 11,86 lan 0,615 taun
Proporsionalitas ditemokaké dening rasio kanggo Jupiter, 5.2 3 /11.86 2, iki padha karo sing kanggo Venus, 0,723 3/ 0.615 2, sesuai karo hubungan kasebut
Orbit sing cocog karo aturan kasebut dikenal minangka orbit Kepler
Ing sistem planèt, planèt gedhe, planèt cilik, asteroid lan planèt minor, komet, lan puing-puing ruang angkasa ngorbit "barycenter" sistem kasebut ing orbit elips
Orbit planèt sing bentuké elips iki amarga ana interaksi gravitasi antara planèt lan srengenge lan benda-benda angkasa liyané
Komet ing orbit parabola utawa hiperbola babagan "barycenter" ora kaiket ing lintang lan mula ora dianggep kalebu bagean saka sistem planèt lintang kasebut
Badan sing gravitasi kaiket ing salah sawijining planèt ing sistem planèt, satelit alam utawa buatan, ngetutaké orbit babagan barycenter sing cedhak utawa ing planèt kasebut.
IBM International Business Machines Corporation (dicekak IBM) iku sawijining kumpeni asal Amérika Sarékat kang mrodhuksi lan adol piranti kasar lan piranti alus komputer
IBM diyasa tanggal 16 Juni 1911, wiwit lumaku oprasiné taun 1888 lan punjeré ana ing Armonk, New York, Amérika Sarékat
Komplèks kantor pusat IBM kaprenah ing Armonk, Town of North Castle, New York, Amérika Sarékat, kanthi ambané wangunan 26.300 m2
Kantor iki dipanggoni wiwit taun 1964
IBM uga nduwèni rolas laboratorium risèt kang sumebar saindenging donya—Almaden, Austin, Otralia, Brazil, Cina, Dublin, Israél, Indhi, Tokyo, Watson (New York), Zurich lan Nairobi—kalawan Watson minangka markas punjeré dhivisi risèt lan dadi pusat paséban saben tauné
Wangunan duwèké IBM, 330 North Wabash kang dirancang déning Ludwig Mies van der Rohe kasil merkolèh Honor Award saka National Building Museum ing taun 1990
Fasilitas iki dipigunakaké kanggo sains murni lan minangka wiwitané divisi risèt IBM kang rikala iki nglakokaké lan ngrumat fasilitas-fasilitas risèt IBM saindenging donya
IBM uga minangka salah sawijining kang ngobahaké "Open Source Initiative", lan wiwit nyokong Linux ing taun 1998
Kumpeni wus nginvèstasèkaké milyaran dolar kanggo pangembangan piranti alus lan jasa kang adhedhasar Linux sarana IBM "Linux Technology Center", kalebu ing jeroné yaiku ana 300 wong pangembang kernèl Linux
IBM wiwit lumaku ing Indonésia taun 1937 mawa jeneng Watson Bedriffsmachine Java NV
Mesin sepisanan kang diadol yaiku mesin kanggo mrosès dhata kang dituku déningStaats Spoorwagen - maskapé sepur duwèké pamaréntah ing Bandung - ing jaman purwakaning komputerisasi ing Indonésia
Rikala taun 1953, Watson Java NV nyalin jenengé dadi IBM Indonesia Ltd, NV
Kalawan anané akuisisi Price Waterhouse Consulting lan kayasané IBM Global Business Services ing taun 2002, IBM Indonesia ngadegaké PT IBM Jasa Teknologi Informasi ing taun 2003 lan fokus marang leladèn tèknologi informasi.
Sepur Ciremai Sepur Ciremai yaiku layanan sepur penumpang kelas eksekutif lan bisnis sing dioperasiake PT
Kereta Api Indonesia (Persero) dinggo nglayani lintas Semarang Tawang-Bandung ngliwati Cikampek lan kosok balike
Bareng karo Sepur Harina, sepur niki beroperasi nglayani lintas Semarang-Bandung liwat jalur lor
Jeneng "Ciremai" dijupuk seko sebuah gunung berapi, Gunung Ceremai (Aksara Sunda Baku: ᮌᮥᮔᮥᮀ ᮎᮨᮛᮨᮙᮦ), sing letake ning Kabupaten Majalengka lan Kabupaten Kuningan, Jawa Kulon
Tarif sepur niki ning kisaran antara Rp100.000,00-Rp225.000,00 dinggo kelas bisnis lan Rp145.000,00-Rp 280.000,00 dinggo kelas eksekutif tergantung jarak sing ditempuh penumpang, subkelas/posisi lungguhan ning njero rangkaian sepur, serta hari-hari tertentu misal akhir minggu lan prei nasional
Jadwal lelampahan Sepur Ciremai per 10 Februari 2021 (Gapeka 2021).
Basa Jawa ing Lingkup Sekolahan Basa Jawa minangka basa Ibu masyarakat Jawa ing Indonesia wis kaya-kaya ora dadi basa Ibu
Akeh masyarakat Jawa kang wus nglalekake Basa Jawa kang dadi ciri khas lan warisan budayane dhewe
Babakan iki kedaden merga anane "arus globalisasi" sansaya ngrembaka ing Indonesia kang ndadekake masyarakat luwih seneng nyinauni budaya manca, kayata basa Korea, basa Jepang, basa Inggris, lan sapiturute
Saliyane iku, ana sumber liya kang nyebutake faktor sansaya ilange basa Jawa kayata status sing ‘rendah’ sing ora terdokumentasikake, ranah panganggone sing kawates, "stigma" dadi babagan sing ‘"kuno"’, sarta fakta yen basa minoritas ora digunakake ing pamrintahan, sekolah, lan media
Antarane yutaan basa ing sajagad dunya, ana basa sing meh ilang merga sing gawe mung sethithik
Atlas interaktif UNESCO ngenani basa dunya ing sajerone wilayah abang nunjukake yen ana 2464 basa ing kabeh dunya sing "terancam" bakal ilang
Saka jumlah iku, 144 basa (5,8%) ing antarane yaiku basa sing ana ing Indonesia
Status iki ndadekake Indonesia kang dadi negara nomer papat sing paling "rentan" ing babakan nglestarekake basa daerah sawise India, Amerika Serikat, lan Brazil
Ing basa Jawa dhewe, nalika ngomong karo wong siji lan sijine ora migunakake tembung-tembung basa Jawa sing padha, nanging migunakake tembung-tembung pilihan mungguh tataran unggah-ungguhe
Tataran ungguh-ungguh iku mau digunakake manut sapa sing dijak ngomong
Ing pungkasan, kang dadi warisan budaya, basa Jawa yaiku aset wigati kang kudu dijaga kelestariane amerga akeh mahasiswa asing, budayawan saka manca sing wigati banget marang budaya lan basa Jawa, kayata kawawitan, uga basane
= Pangerten Basa Jawa = Basa Jawa yaiku basa Austronesia sing utamane diucapake dening warga suku Jawa ing wilayah bagean tengah lan etan pulau Jawa uga dituturake dening diaspora Jawa ing wilayah liyane, kayata Sumatra lan Kalimantan, uga ing jaba Indonesia, kayata Suriname, Belanda, lan Malaysia
Jumlah wong sing gunakake basa Jawa diperkirakake nganti 75,5 yuta ing taun 2006
Basa Jawa duweni status resmi ing Daerah Istimewa Yogyakarta (DIY) saliyane basa Indonsia
Mula iku ora gumun yen wong-wong sing urip ing Yogyakarta, cara ngomonge alus-alus banget
Saliyane ing Yogyakarta, Jawa Timur uga migunakake basa Jawa
Nanging, isih ana bedane kepriye, cara ngomonge masyarakat ing Yogyakarta lan masyarakat ing Jawa Timur
Masyarakat ing Jawa Timur, mligine ing daerah kulonan, cara ngomonge alus, nanging biasane ing daerah etan kadang isih ana basa kasare
Basa Jawa duweni tingkatan sing kudu ditrepake nalika cecaturan karo wong liya
Tingkatan unggah-ungguh iki pancen maneka warna, gumantung saka kebutuhan lan tuntutan
Kanggo ngurmati wong utawa golongan sing luwih dhuwur, wong Jawa gunakake basa Krama utawa krama inggil
Panganggone uga ana watesane, tuladhane nalika bocah omong-omongan karo wong tuwa, murid karo gurune, wong sing pangkate rendah marang wong sing pangkate dhuwur, lan sapanunggalane
Babagan iki dikarepake kanggo ngurmati loro karone wong sing dijak omong
Uga suwalike, basa ngoko digunakake nalika omong-omongan karo wong sing sepelantaran utawa luwih enom
Babagan iki dikarepake merga wis ana prepenahan kang wis rumaket banget
Ing tataran tartamtu, sistem tingkatan sing digunakake ing basa Jawa mung mbutuhake "otoritas" sing beda-beda kanggo saben sing gawe
"Kekuatan" lan pengaruh saka tembung-tembung tartamtu kaya-kaya gumantung menyang sapa sing ngomong lan kepriye carane ngomong = Pasinaonan Unggah-Ungguh Basa ing Sekolah = Wis pirang-pirang taun kepungkur basa Daerah didadekake salah sijine mata pelajaran muatan lokal wajib sing kudu diajarake ing sekolah menengah
Babagan iki padha kaya sing dijlentrehake dening Peraturan Gubernur Jawa Timur Nomor 19 Tahun 2014 ngenani Mata Pelajaran Bahasa Daerah sebagai Muatan Lokal Wajib di Sekolah/Madrasah
Ing kana dijlentrehake yen basa Daerah diajarake kanthi cara dhewe dadi mata pelajaran muatan lokal wajin ing kabeh sekolah/madrasah ing Jawa Timur
Basa-basane yaiku basa Jawa lan basa Madura kanthi kurikulum sing katulis ing lampiran.
Ancase utawa maksud diajarake muatan lokal basa Daerah yaiku bisa dadi panggon kanggo nukulake nilai-nilai pendidikan etika, estetika, moral, spiritual, lan karakter
Ancas liyane yaiku kanggo nglestarikake, ngembangake, lan ngreasekake basa lan sastra daerah sing sansaya ilang
Ing sekolah perlu banget diajarake unggah-ungguh basa Jawa kanggo siswa-siswine
Apa maneh yen ngerteni akeh saiki basa manca kang luwih kondang ing lingkungan siswa
Merga kondange basa manca iku mau, basa Jawa malih ora pati didemeni dening wong enom, akibate saya nang kene, wong enom saiki ora pati duwe unggah-ungguh utawa sopan santun nalika cecaturan karo wong liya sing lagek kenal utawa wong sing luwih tuwa
Sakjane ngunu oleh nyinauni basa manca, ning aja nganti lali karo basane dhewe sing dadi warisane bangsa
Cara sing paling efektif kanggo nglatih wong enom sinambi nyinauni ing sekolah yaiku dianakake literasi basa Jawa
Carane yaiku saben siswa kudu duweni buku literasi basa Jawa dhewe-dhewe sing dibagi dadi pirang-pirang kolom
Kolom kasebut misale isine ana nomer, tanggal, ukara basa Jawa sing diucapake, jenis tataran basa Jawa kang diucapake, ngomong karo sapa, lan tapak astane guru basa Jawa
Literasi iku misal dilakokae seminggu ping pindho
Dadi bocah kudu ngajak ngomong wong-wong sing ana ing sekolah, wiwit saka kancan, guru-gurune, kepala sekolah, pegawai TU, utawa bagean resik-resik
Sawise ngomong tembung sing diucapake, bocah kudu njaluk tapak asta wong sing dijak omong kanggo didadekake bukti yen dheweke wis nganakake cecaturan miturut unggah-ungguhe
Kanthi cara mengkono akeh mupangat sing diolehake siswa uga gurune
Mupangate kanggo siswa yaiku siswa bisa luwih akrab karo warga sekolahe, bisa sinau basa Jawa, bisa praktik langsung ngomong basa Jawa miturut tataran unggah-ungguhe saengga bisa luwih mangerteni apa lan kepriye unggah-ungguh basa Jawa iku
Sawetara iku kanggo guru, bisa kanggo tambahan nilai yen nilaine siswa kasebut kurang, luwih ngerteni kepriye kemampuan unggah-ungguhe saben bocah dideleng saka salah penere pangucapane, lan sapanunggale
= Pratelaning Rujukan =
Sepur Sawunggalih Sepur Sawunggalih iku layanan sepur panumpang kelas èksekutif lan ékonomi prémium sing dioperasèkaké PT
Kereta Api Indonesia (Persero) kanggo nggayutaké Kuthaarja, Purwareja karo Jakarta Pasar Senen lan kosok balèné
Jeneng "Sawunggalih" dijupuk saka jeneng lurahing paperangan ing Praja Mangkunegaran sing asal saka Kuthaarja
Dhèwèké banjur kondhang minangka ulama aran Temenggung Sawunggalih Kartawiyaga
Jenengé lestari ing manéka papan umum ing Kuthaarja
Sepur Sawunggalih diluncuraké nalika 31 Mèi 1977 lan dhinesé sing kapisan nganggo lokomotif BB201 08 minangka lokomotif panarik
Tarif sepur Sawunggalih ana ing teksiran watara Rp130.000,00–Rp300.000,00 tumrap kelas ékonomi premium lan Rp240.000,00–Rp400.000,00 tumrap kelas èksekutif, gumantung dohé, subkelas/posisi lungguhan ing sajeroning sepur, sarta dina-dina mirunggan kaya déné dina pungkasaning minggu lan dina préi nasional
Ing sor iki jadwal lakuning Sepur Sawunggalih per 10 Fèbruari 2021 (Gapeka 2021).
Prastawa Budaya Yen dijlentrehake dhewe-dhewe, prastawa utawa peristiwa yaiku kedadeyan utawa kegiyatan sing ana ing dhaerah-dhaerah tartamtu
Dene budaya yaiku samubarang sing ana sambung rapete karo budaya ing dhaerah-dhaerah tartamtu, ning uga satemene budaya uga bisa diarani adat istiadat
Dadi yen digathukake, prastawa budaya yaiku kegiyatan-kegiyatan utawa kedadeyan-kedadeyan sing ana sambung rapete karo budaya ing saben-saben dhaerah
Adat-tradisi iku mau diwarisake saka simbah-simbahe biyen nganti tumekaning saiki
Dadi satemene prastawa budaya iku ora "gemen-gemen" langsung ana, ning ana merga sengaja digawe dening mbah-mbahe awakedhewe ing jaman biyen
Budaya iki tuwuh nalika warga wis duweni pola pikir lan sosial sing wis padha
Bab iki uga kang dadekake adat-tradisi ing laladan utawa dhaerah salah siji beda karo laladan utawa dhaerah liyane
Tuladhane yaiku upacara adat Mantenan
Kabeh dhaerah mesthi ana upacara adhat iku, mbuh iku ing Jawa utawa ing luar Jawa, nanging beda-beda kepriye carane nglakokake
Umpamane, ing Kabupaten Tulungagung bakal beda karo ing dhaerah Kalimantan ngenani kepriye tata caran mantenan
Tuladha liyane, ing Kabupaten Tulungagung ora ana upacara Barikan nanging ing Kutha Malang lan Kabupaten Malang dilakokake upacara Barikan kasebut kanggo mengeti sadurunge kagiyatan 17 Agustusan
Satemene, budaya uga mujudake asil perjuwangan warga tumrap alam lan jaman, kanggo mbuktekake guyub rukune warga ngadhepi pepalang amrih warga makmur, slamet, gemah ripah lan bisa nampa kabegjan awit karsaning Gusti Kang Maha Kawasa
Warga masyarakat jaman biyen percaya yen apa-apa iku kudu dislameti supaya ora kena bala utawa sial sing bakal nyilakakake manungsa
Tuladhane wae upacara Ruwatan sing dipercaya nganggo ngilangake bala utawa sial
Nanging, ora kabeh bisa nglakokake upacara ruwatan iki, ning wong-wong sing menuhi prasyarat kaya dene anak loro lanang wadon, anak loro wadon wadon, anak loro lanang lanang, lan sapanunggalane
Ora bedane yen manungsa duweni piranti, perkakas, omah, utawa kendaraan anyar mesthi dislameti dhisik supaya barang-barang iku mau ora nyilakani
Tuladhane yen motore anyar dislameti ben nalika ditumpaki bisa aman
Tuladha liyane nalika bocah isih ana ing jero weteng nganti bocah iku mau dewasa ya dislameti
Ancase supaya jabang bayi iku lair dadi bocah kang slamet dunya akherat sarta migunani tumrap kaluwargane
Isih ana orane utawa awet orane prastawa kasebut gumantung saka kepriye masyarakat jaman saiki sing urip ing dhaerah tartamtu
Yen masyarakate nguri-nguri, nglestarekake, lan terus nglakokake prastawa budaya kasebut, ya prastawa budaya iku bakal ana nganti saiki
Uga suwalike, yen wis jarang utawa ora tau nglakokake prastawa budaya kasebut, bisa-bisa saiki prastawa kasebut ya wis ilang lan ora ditemoni ing daerah iku
Akibate, wara ing kunu, mligine anak puthu utawa generasi enom, bakal "plonga-plongo" yen ditekoni babagan prastawa budaya tartamtu
Iku kabeh merga prastawa budayane wis ilang
= Jenise Prastawa Budaya = Miturut kepriye carane nindakake prastawa budaya, prastawa budaya iku kaperang dadi loro, yaiku prastawa kanthi cara umum lan prastawa budaya kanthi cara pribadi
Prastawa budaya kanthi cara umum yaiku prastawa budaya sing dianakake dening kabeh warga ing desa kasebut
Ing kene berarti sing duweni acara yaiku ya desane dhewe ing salah sawijining dhaerah
Prastawa budaya kanthi cara umum iki bisa beda-beda saben dhaerahe, gumantung upacara utawa prastawa apa sing dianakake
Bisa uga dhaerah siji lan sijine padha jenenge nanging beda kepriye cara nglakokake
Tuladha prastawa budaya kanthi cara umum yaiku: "Maulud Nabi, Barikan, Larung Sesaji, Grebeg Sura, Bersih Desa," lan sapanunggalane.
Beda maneh karo prastawa budaya kanthi cara pribadi
Prastawa budaya kanthi cara pribadi yaiku prastawa budaya sing dianakake dening wong pribadi utawa ing salah sijine omah
Ora kabeh wong kudu nekani ing adhicara kasebut, nanging wong tartamtu sing nekoni adhicara kasebut
Bisa uga malah wong sing saka dharah liya utawa dhaerah jaba sing uga mara ing prastawa kasebut
Kabeh iku gumantung saka sapa wae sing diundang
Tuladhane prastawa budaya kanthi cara pribadi yaiku: "Mantenan, Brokohan, Tingkeban, Tedhak Siten, Ruwatan, Selapan, Ngaben," lan sapanunggale
= Karakteristik Prastawa Budaya = Karakteristik padha kaya sipat utawa ciri khas sing diduweni kanthi perwatakan tartamtu
Prastawa budaya iki uga duweni ciri khas dhewe-dhewe sing mesti diduweni
Ciro khas kasebut kayata ancase apa, ubarampene apa, lan tata carane kepriye
Ancas iki kalebu tujuan dilakokake adhicara utawa prastawa kasebut kanggo apa wae
Tuladhane, supaya bocah iku lancar nalika lair, kanggo guwak bala, sarana ngucap syukur merga asil panenane akeh, lan sapanunggale
Ubarampe yaiku piranti utawa perkakas apa wa sing digunakake utawa dibutuhake ing prastawa budaya kasebut
Tuladhane, kembang setaman, siwur, andha tebu Arjuna, lemah utawa wedhi, jadah pitung werna, lan sapanunggale
Ubarampe ing dhaerah siji lan dhaerah liyane bisa wae beda, uga bisa wae padha
Sawetara iku tata cara yaiku kepriye proses dilakokake prastawa budaya kasebut saka wiwitan nganti pungkasane acara
Biasane proses utawa tata cara iki beda-beda nalika dilakokake ing dhaerah siji lan dhaerah liyane
Urologi Urologi (saka basa Yunani οὖρον "ouron" "urin" lan -λογία "-logia" "ilmu"), uga dikenal minangka operasi "genitouriner", yaiku spesialisasi kedhokteran sing fokus ing penyakit bedah lan mèdhis saka sistem saluran kemih wong lanang lan wedok, saluran reproduksi, uga gangguan ing ginjal
Organ ing domain urologi iku kalebu ginjel, kelenjar adrenal, ureter, kandung kemih, uretra, lan organ reproduksi pria (testis, epididimis, vas deferens, vesikel seminal, prostat, lan penis)
Saluran urin lan reproduksi kuwi gegandhengan banget, lan kelainan siji asring kena pengaruh liyané
Dadi spektrum utama kahanan sing dikelola ing urologi ana ing sangisoré domain kelainan "genitouriner"
Urologi nggabungaké manajemen kondhisi mèdhis (yaiku, non-operasi), kayata infeksi saluran kemih lan hiperplasia prostat jinak, kanthi ngatur kondhisi operasi kayata kandung kemih utawa kanker prostat, watu ginjel, kelainan bawaan, cedera traumatik, lan tekanan
Teknik urologi kalebu operasi robotik lan laparoskopi invasif minimal, operasi kanthi pitulung laser, lan prosedur pandhuan lingkup liyané
Ahli urologi nampa latihan babagan tèknik operasi terbuka lan minimal invasif, nggunakaké pandhuan ultrasonik wektu nyata, peralatan endoskopik serat optik, lan macem-macem laser kanggo ngobati pirang-pirang kondisi jinak lan ganas
Urologi raket banget karo (lan ahli urologi asring kolaborasi karo praktisi) onkologi, nefrologi, ginekologi, andrologi, operasi bocah, operasi kolorektal, gastroenterologi, lan endokrinologi
Urologi minangka salah sawijining spesialisasi bedah sing paling kompetitif lan paling digoleki kanggo dhokter, kanthi urologis anyar kalebu kurang saka 1,5% lulusan sekolah kedhokteran Amerika Serikat saben taun
Endourologi minangka cabang saka urologi sing gegayutan karo manipulasi tertutup saluran kemih
Akhir-akhir iki tuwuh kalebu kabèh prosedur operasi urologis sing invasif minimal
Beda karo operasi terbuka, endourologi ditindakaké kanthi nggunakaké kamera cilik lan instrumén sing dipasang ing saluran kemih
Operasi transurethral minangka landesan endourologi
Umumé saluran kemih bisa ditemokaké liwat uretra, ngaktifaké operasi prostat, operasi tumor urothelium, operasi watu ginjal, lan prosedur uretra lan uretra sederhana
Bubar iki, tambahan laparoskopi lan robotika luwih akèh mbagi cabang urologi iki
Laparoskopi minangka cabang urologi sing berkembang kanthi cepet lan wis ngganti sawetara prosedur operasi
Operasi prostat, ginjel, lan ureter sing dibantu robot wis ngembangaké lapangan iki
Saiki, akèh prostatektomi ing Amerika Serikat ditindakaké kanthi pitulungan robot
Nanging, iki nggawé kontroversi amarga robotika nambah béya operasi lan entuk manfaat kanggo pasien bisa uga sebanding karo biaya tambahan
Apa manèh, ing kahanan pasar, kanggo peralatan robot minangka "monopoli de facto" saka salah sawijining perusahaan publik sing nuwuhaké kontroversi efektivitas béya
Urologi wanita minangka cabang urologi sing ngatasi kandung kemih sing terlalu aktif, "prolaps" organ panggul, lan "inkontinensia" urin
Akèh dhokter kasebut uga praktik neururologi lan urologi rekonstruktif kaya kasebut ing ndhuwur
Urologis wanita (sing umumé saka pria) ngrampungaké pasinaon 1-3 taun sawisé rampung residensi urologi 5-6 taun
Ngerti lengkap babagan lantai panggul wanita lan pangerten intim babagan fisiologi lan patologi perlu kanggo diagnosa lan ngobati kelainan kasebut
Gumantung saka panyebab masalah individu, perawatan mèdhis utawa bedah bisa dadi solusiné
Bidang praktiké akèh banget tumpang tindih karo ahli nekologi urogi, dhokter ing sub-disiplin ginekologi, sing wis nindakaké patunggalan telung taun sawisé residensi OBGYN patang taun.
"American IVUMed" minangka nirlaba ngajar urologi ing negara berkembang.